Aveli Asber 2022. aastal Tartu Ülikooli Ajaloomuuseumi valges saalis. Foto: Uku Peterson
**Aveli Asber** (sündinud 21. aprillil 1979) on eesti rahvatantsujuht ja koreograaf.

Ta on lõpetanud Viljandi Kultuurikolledži bakalaureuseõppe tantsuõpetaja erialal ning Tartu Ülikooli magistriõppe kultuurikorralduse erialal. Tal on 7. taseme tantsuspetsialisti kutsekvalifikatsioon spetsialiseerumisega eesti rahvatantsule.

Aveli Asber on alates 2005. aastast Tartu Ülikooli Rahvakunstiansambli kunstiline juht.

Looming
-------

Aveli Asber on aktiivne tantsulooja. Tema tantsud on loogilised ja põneva sammustikuga, mis teeb nii nende tantsimise kui vaatamise huvitavaks. Peamiselt loob Asber tantse segarühmadele ja meestele, kuid on loonud ühe tantsu ka naisrühmadele. Eriti põnevaks peetakse tema loodud labajalavalsil põhinevaid tantse. 

Tants "Villtu võttes" meeste tantsupeol 2015. Foto: Mari Luud
2015. aasta meeste tantsupeoks loodud tants "Viltu võttes" tõi kaasa skandaali. Osa rühmadest loobus tantsu tantsimisest, sest A-rühma meestel tuli tantsu esitada punastes bokserites. "Põhjus, miks seda tantsitakse punastes bokserites, on see, et mees on läinud oma paha tegevusega üle piiri ja on isegi püksid jalast ära kaotanud. Ja seda me üritamegi välja mängida," ütles Asber.

**Naiste tantsud:** "Löss".

**Meeste tantsud:** "Mehe mõõt", "Nina telos", "Maamehe kirju", "Ma kõndisin vainul", "Ürgümin", "Viltu võttes", "Uduloor", "Järvesilm". 

**Segarühma tantsud**: "Kuhaanuška", "Kohtumised", "Kalamees", "Nädalalugu", "Kumõška", "Kosmos", "Misetrid" ("Väikerästas"), "Puhja tuulik", "Kadrel", "Lugu labajalaga", "Jalad maas", "Jaan-Kaera labajalg", "Torupillilugu", "Vot tak", "Suvi käib väikeses toas".

Tegevus tantsujuhina
--------------------

Aveli Asber on üks hinnatumaid rahvatantsu oskussõnavara valdajaid ja tantsukirjelduste redigeerijaid, koolitades selles ka noori tantsujuhte.

Ta on olnud mitmete tantsupidude lavastusmeeskondades. 

2004 – XVII tantsupeo C-segarühmade assistent

2007 – X noorte tantsupeo kunstilise juhi assistent

2009 – XVIII tantsupeo 7.-9. klassi segarühmade assistent

2011 – XI noorte tantsupeo C-segarühmade liigijuht

2014 – XIX tantsupeo C-segarühmade liigijuhi assistent

2014 – XVII üliõpilaste laulu- ja tantsupeo Gaudeamus Eesti kava tantsurühmade üldjuht

2019 – XX tantsupeo S1 segarühmade liigijuhi assistent

Meeste tantsupidudel A-segarühmde liigijuht (2015 ja 2022). 

Tartumaa tantsupidudel B-segarühmade liigijuht (2018) ning A-segarühmade liigijuht (2022). 

Kagu-Eesti tantsupeo B-segarühmade liigijuht (2015). 

Konkursi "Pärimuse päitsed" idee autor ja lõppkontsertide lavastaja (2013 ja 2016). 

Tartu linna rahvatantsu galakontserdi idee autor ja lavastaja (2013 ja 2017). 

Ta on koostanud ja toimetanud raamatu "Maido Saare tantsud I" (Eesti Rahvatantsu ja Rahvamuusika Selts, 2007) ja "Maido Saare tantsud II" (Eesti Rahvatantsu ja Rahvamuusika Selts, 2015).

Tunnustus
---------

Eesti Rahvatantsu ja Rahvamuusika Seltsi tunnustus lokulaud – aasta tantsujuht. Foto: Rünno Lahesoo
* 2010 – Helju Mikkeli nimeline Tartumaa rahvatantsupreemia
* 2020 – Tartu linna aasta rahvakultuurikandja
* 2022 – Eesti Rahvatantsu ja Rahvamuusika Seltsi tunnustus lokulaud – aasta tantsujuht
* 2022 – Eesti Kultuurkapitali Tartumaa ekspertgrupi tunnustus – aasta kultuuritegija

Viited
------

1. ↑  "Päring inforegister.ee andmebaasis". Originaali arhiivikoopia seisuga 7. veebruar 2020. Vaadatud 28. detsembril 2016.
2. ↑  "Kutsetunnistus 159911". *Kutseregister*. Vaadatud 20. aprillil 2023.
3. ↑  "MEESTE TANTSUPEO SKANDAALSEIM HETK: ja tantsitigi punastes aluspükstes!". *elu.ohtuleht.ee*. Vaadatud 20. aprillil 2023.
4. ↑  "Mehed ei taha Rakveres tantsupeol punastes bokserites tantsida". *Paberleht*. 30. mai 2015. Vaadatud 20. aprillil 2023.
5. ↑  "Lokulauad 2022". *Eesti Rahvatantsu ja Rahvamuusika Selts*. Vaadatud 20. aprillil 2023.
6. ↑  "XVII TANTSUPIDU Las jääda ükski mets… (2004) | Eesti Laulu- ja Tantsupeo SA". Vaadatud 20. aprillil 2023.
7. ↑  "X NOORTE TANTSUPIDU Lävel (2007) | Eesti Laulu- ja Tantsupeo SA". Vaadatud 20. aprillil 2023.
8. ↑  "XVIII TANTSUPIDU Meri (2009) | Eesti Laulu- ja Tantsupeo SA". Vaadatud 20. aprillil 2023.
9. ↑  "XI NOORTE TANTSUPIDU maa ja ilm (2011) | Eesti Laulu- ja Tantsupeo SA". Vaadatud 20. aprillil 2023.
10. ↑  "XIX TANTSUPIDU Puudutus (2014) | Eesti Laulu- ja Tantsupeo SA". Vaadatud 20. aprillil 2023.
11. ↑  17. üliõpilaste laulu- ja tantsupidu Gaudeamus. "Pulmamäng". Osalejate brošüür.
12. ↑  "XX TANTSUPIDU Minu arm (2019) | Eesti Laulu- ja Tantsupeo SA". Vaadatud 20. aprillil 2023.
13. ↑  "Helju Mikkeli nimeline Tartumaa rahvatantsupreemia". 12. veebruar 2020. Vaadatud 20. aprillil 2023.
14. ↑  "Kultuurikandja 2020 laureaadid on selgunud". *tartu.ee*. Vaadatud 20. aprillil 2023.
15. ↑  "Lokulauad 2022". *Eesti Rahvatantsu ja Rahvamuusika Selts*. Vaadatud 20. aprillil 2023.
16. ↑  "Tartumaal tunnustati maakonna parimaid". *www.kulka.ee*. Vaadatud 20. aprillil 2023.